<classify> SHIRIKA la Umeme Tanzania Tanesco linatarajia kuokoa zaidi ya Sh bilioni 13.1 kwa mwaka kutokana na mkoa wa Kigoma kuunganishwa na gridi ya taifa.Kwa sasa mkoa huo unatumia umeme wa mafuta ambao gharama zake ni kubwa ukilinganisha na matumizi ya umeme wa gridi ya taifa.Kuungishwa kwa mkoa wa Kigoma kwenye gridi hiyo ya taifa kutoka Tabora kutafuta matumizi ya umeme wa mafuta mikoa ya magharibi na kuongeza tija kwa shirika la umeme nchini.Kauli hiyo ilitolewa na Waziri wa Nishati Dk Medadi Kalamani alipokuwa akikagua ujenzi wa kituo cha kupozea umeme kinachojengwa katika kijiji cha Uhuru kata ya Vumilia wilaya ya Urambo mkoani Tabora.Alisema kwamba ujenzi wa kituo hicho kinachotarajia kugharimu Sh bilioni 145 kitakuwa na kazi ya kupoza umeme na kuusafirisha kwenda wilaya ya Kaliua, Nguruka, Uviza na Kidawe mkoani KigomaAlisema kwamba kutokana na kuunganishwa kwa mkoa wa Kigoma kutapunguza gharama ya uendeshaji wa shirika hilo kwa mwaka.Alisema kwamba kituo hicho kinatarajia kukamilika ifikapo Mei, mwakani na kutaka msimamizi wa ujenzi huo Neema Mushi kufanya kazi hiyo usiku na mchana ili kukamilika kwa wakati uliopangwaAkizungumzia mikakati ya shirika hilo alisema kwamba kutokana na shirika hilo kuanza kujiendesha kwa faida kwa kipindi cha miaka miwili iliyopita wameweza kupata faidi ya zaidi ya Sh bilioni tisa kwa mwaka.Alisema Tanesco kutokana na kujiendesha bila kupata ruzuku kutoka serikalini wataanza kutoa gawio kwa serikali kutokana na faida wanayopata kwa sasa .Awali, Meneja wa Mradi wa Ujenzi wa kituo cha kupozea umeme kutoka mkoani Tabora kwenda Kigoma Neema Mushi alisema kwamba umeme utakaozalishwa hapo ni KV 132 ambapo utasafirishwa kwa umbali wa kilometa 397.Alisema kwamba ujenzi wa kituo hicho kitakuwa na manufaa makubwa kwa shirika hilo na litaokoa kiasi kikubwa cha fedha za shirika ambalo lilikuwa linanunua mafuta mazito kwa ajili ya magenereta yaliyopo katika mkoa wa Kigoma hasa katika wilaya ya Kigoma Ujiji, Kasulu na Kibondo.  <topic>: kitaifa 